	[bookmark: _Hlk192764747]Tämä asiakirja sisältää Movymia valmistetietojen hyväksytyn tekstin, jossa on korostettu edellisen menettelyn (EMEA/H/C/004368/N/0028) jälkeen valmistetietoihin tehdyt muutokset.

Lisätietoja on Euroopan lääkeviraston verkkosivustolla osoitteessa https://www.ema.europa.eu/en/medicines/human/EPAR/movymia

























LIITE I 

VALMISTEYHTEENVETO


1.	LÄÄKEVALMISTEEN NIMI

Movymia 20 mikrogrammaa/80 mikrolitraa, injektioneste, liuos.


2.	VAIKUTTAVAT AINEET JA NIIDEN MÄÄRÄT

Yksi 80 mikrolitran annos sisältää 20 mikrogrammaa teriparatidia*.

Yksi 2,4 ml:n sylinteriampulli liuosta sisältää 600 mikrogrammaa teriparatidia (vastaten 250 mikrogrammaa millilitrassa).

*Teriparatidi, rhPTH(1-34), on identtinen ihmisen endogeenisen lisäkilpirauhashormonin 34 N‑terminaalisen aminohappojärjestyksen kanssa, ja se tuotetaan yhdistelmä-DNA-tekniikalla E. coli-bakteerissa.

Täydellinen apuaineluettelo, ks. kohta 6.1.


3.	LÄÄKEMUOTO 

Injektioneste, liuos (injektio).

Väritön, kirkas injektioneste, liuos, jonka pH on 3,8–4,5.


4.	KLIINISET TIEDOT

4.1	Käyttöaiheet

Movymia on tarkoitettu aikuisten hoitoon.

Osteoporoosin hoitoon postmenopausaalisille naisille sekä miehille, joilla on suuri luun murtumavaara (katso kohta 5.1). Nikamamurtumien ja nikaman ulkopuolisten murtumien, mutta ei lonkkaluun murtumien ilmaantuvuuden on osoitettu vähenevän merkitsevästi postmenopausaalisilla naisilla.

Pitkäaikaiseen, systeemiseen glukokortikoidihoitoon liittyvän osteoporoosin hoitoon sekä naisille että miehille, joiden luunmurtuman vaara on suurentunut (ks. kohta 5.1).

4.2	Annostus ja antotapa

Annostus

Movymian suositusannos on 20 mikrogrammaa kerran vuorokaudessa.

Teriparatidi-hoidon aikana tulee huolehtia potilaan kalsium- ja D-vitamiinilisästä, mikäli niitä on ruokavaliossa liian vähän.

Teriparatidi-lääkityksen kokonaiskeston tulisi olla enintään 24 kuukautta (ks. kohta 4.4). Tätä 24 kuukauden teriparatidi-hoitoa ei saa uusia potilaan elinaikana.

Teriparatidi-hoidon lopettamisen jälkeen potilaille voidaan aloittaa muita osteoporoosihoitoja.

Erityisryhmät

Munuaisten vajaatoiminta
Teriparatidia ei saa käyttää potilaille, joilla on vaikea munuaisten vajaatoiminta (ks. kohta 4.3). Varovaisuutta tulee noudattaa, kun teriparatidia käytetään potilaille, joilla on kohtalainen munuaisten vajaatoiminta. Lievässä munuaisten vajaatoiminnassa erityiset varotoimet eivät ole tarpeen.

Maksan vajaatoiminta
Maksan vajaatoiminnasta kärsiviä potilaita koskevia tietoja ei ole saatavilla (ks. kohta 5.3), joten teriparitidia tulee käyttää varoen tälle potilasryhmälle.

Lapset ja nuoret aikuiset, joiden epifyysit eivät ole sulkeutuneet
Teriparitidin tehoa ja turvallisuutta lapsilla ja alle 18-vuotiailla nuorilla ei ole osoitettu. Teriparatidia ei pidä antaa lapsipotilaille (alle 18 v.) eikä nuorille aikuisille, joiden epifyysit eivät ole sulkeutuneet.

Iäkkäät
Annoksen muuttaminen iän perusteella ei ole tarpeen (ks. kohta 5.2).

Antotapa

Movymia pistetään kerran päivässä ihon alle reiteen tai vatsan alueelle.

Potilaille on opetettava oikea pistämistekniikka. Lääkevalmistetta koskevat ennen antoa huomioitavat ohjeet, ks. kohta 6.6 ja käyttöohjeet pakkausselosteen loppuosasta. Saatavilla on myös injektiokynän mukana toimitettava Movymia Pen kynän käyttöohje, jossa potilaalle esitetään injektiokynän oikea käyttö.

4.3	Vasta-aiheet

-	Yliherkkyys vaikuttavalle aineelle tai kohdassa 6.1 mainituille apuaineille.
-	Raskaus ja imetys (ks. Kohdat 4.4 ja 4.6).
-	Hyperkalseeminen tila.
-	Vaikea munuaisten toimintahäiriö.
-	Luuston aineenvaihduntasairaus (kuten hyperparatyreoosi ja Pagetin luutauti), joka ei ole primaari osteoporoosi tai glukokortikoidihoitoon liittyvä osteoporoosi.
-	Selittämätön seerumin alkalisen fosfataasin nousu.
-	Aiempi luuston ulkoinen tai kudoksensisäinen sädehoito.
-	Teriparatidia ei saa antaa potilaille, joilla on luuston pahanlaatuinen kasvain tai etäpesäkkeitä luussa.

4.4	Varoitukset ja käyttöön liittyvät varotoimet

Jäljitettävyys

Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi.

Seerumin ja virtsan kalsium

Potilailla, joiden veren kalsiumpitoisuus on normaali, on havaittu seerumin kalsiumpitoisuuden vähäistä ja ohimenevää nousua teriparatidi-injektion jälkeen. Kalsiumin huippupitoisuus seerumissa saavutetaan 4–6 tunnin kuluttua, ja pitoisuus palautuu lähtötasolle viimeistään 16−24 tunnin kuluttua kunkin teriparatidi-injektion jälkeen. Näin ollen jos potilaalta halutaan tutkia seerumin kalsiumpitoisuus, verinäyte tulee ottaa aikaisintaan 16 tuntia viimeisimmän teriparatidi-injektion jälkeen. Kalsiumpitoisuuksien rutiiniseuranta ei ole tarpeellista hoidon aikana.

Teriparatidi saattaa lisätä vähäisessä määrin kalsiumin erittymistä virtsaan, mutta kliinisissä lääkeainetutkimuksissa ei hyperkalsiurian esiintymisessä todettu merkittävää eroa lumehoitoa saaneiden potilaiden virtsan kalsiumin eritykseen.

Virtsakivitauti

Teriparatidia ei ole tutkittu potilailla, joilla on aktiivinen virtsakivitauti. Teriparatidin käytössä tulee noudattaa varovaisuutta hoidettaessa potilaita, joilla on aktiivinen tai hiljattain sairastettu virtsakivitauti, koska tämä tila saattaa pahentua.

Ortostaattinen hypotensio

Teriparatidia koskevissa lyhytkestoisissa kliinisissä tutkimuksissa havaittiin yksittäisiä ohimeneviä ortostaattisen hypotension jaksoja. Tapahtuma alkoi yleensä 4 tunnin kuluessa lääkkeen otosta ja hävisi itsestään muutaman minuutin–muutamaan tunnin aikana. Silloin kun ohimenevää ortostaattista hypotensiota esiintyi, se tapahtui ensimmäisten annosten yhteydessä. Se lievittyi, kun potilas asetettiin lepoasentoon, eikä estänyt hoidon jatkamista.

Munuaisten vajaatoiminta

Varovaisuutta tulee noudattaa, jos potilaalla on kohtalainen munuaisten vajaatoiminta.

Nuoret aikuiset

Kokemuksia nuorten aikuisten, mukaan lukien premenopausaalisten naisten, väestöotoksista on niukalti (ks. kohta 5.1). Hoito tulee aloittaa vain, jos hyödyt selvästi ylittävät riskit tässä potilasryhmässä.

Hedelmällisessä iässä olevien naisten on käytettävä luotettavaa raskauden ehkäisymenetelmää teriparatidi-lääkityksen aikana. Jos raskaus alkaa, teriparatidi on lopetettava.

Hoidon kesto

Rotilla tehdyt tutkimukset osoittavat, että teriparatidin pitkäaikaiskäyttö lisää osteosarkooman ilmaantuvuutta (ks. kohta 5.3). Ennen kuin tästä saadaan lisää kliinistä kokemusta, hoidon keston ei tule ylittää suositettua 24 kuukautta.

Apuaine (natrium)

Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Eräässä tutkimuksessa 15 terveelle tutkimushenkilölle annettiin digoksiinia päivittäin vakaan tilan saavuttamiseen asti, jolloin annettu kerta-annos teriparatidia ei muuttanut digoksiinin sydänvaikutuksia. Yksittäiset tapausselostukset ovat kuitenkin viitanneet siihen, että hyperkalsemia voi altistaa potilasta digitaliksen toksisille vaikutuksille. Koska teriparatidi aiheuttaa seerumin kalsiumin ohimenevän nousun, teriparatidia tulee käyttää varoen potilaille, jotka saavat digitalista.

Teriparatidilla ei ole havaittu olevan kliinisesti merkittäviä interaktioita hydroklooritiatsidin kanssa. 

Raloksifeenin tai hormonikorvaushoidon samanaikainen anto teriparatidin kanssa ei muuttanut vaikutuksia, joita teriparatidilla on seerumin tai virtsan kalsiumpitoisuuteen eikä kliinisiin haittavaikutuksiin.

4.6	Hedelmällisyys, raskaus ja imetys

Hedelmällisessä iässä olevat naiset /naisten raskauden ehkäisy

Hedelmällisessä iässä olevien naisten on käytettävä luotettavaa raskauden ehkäisymenetelmää teriparatidi-lääkityksen aikana. Jos raskaus alkaa, Movymia on lopetettava.

Raskaus

Movymian käyttö on vasta-aiheista raskauden aikana (ks. kohta 4.3).

Imetys

Movymian käyttö on vasta-aiheista imetyksen aikana. Ei tiedetä, erittyykö teriparatidi rintamaitoon.

Hedelmällisyys

Kaneilla tehdyissä tutkimuksissa on ilmennyt lisääntymistoksisuutta (ks. kohta 5.3). Teriparatidin vaikutusta ihmissikiön kehitykseen ei ole tutkittu. Ihmiseen mahdollisesti kohdistuvaa riskiä ei tunneta.

4.7	Vaikutus ajokykyyn ja koneidenkäyttökykyyn

Teriparatidilla ei ole haitallista vaikutusta ajokykyyn ja koneidenkäyttökykyyn. Ohimenevää ortostaattista hypotensiota tai huimausta on tavattu joillakin potilailla. Näiden potilaiden tulee pidättäytyä ajamisesta ja koneiden käytöstä kunnes oireet ovat hävinneet.

4.8	Haittavaikutukset

Turvallisuusprofiilin yhteenveto

Yleisimmin ilmoitettuja haittavaikutuksia teriparatidi-hoitoa saaneilla potilailla ovat pahoinvointi, raajan kipu, päänsärky ja huimaus.

Haittavaikutustaulukko

Teriparatidin kliinisissä tutkimuksissa 82,2 % teriparatidi-potilaista ja 84,5 % plasebopotilaista raportoi vähintään yhden haittavaikutustapahtuman.

Taulukossa 1 luetellaan teriparatidin kliinisissä osteoporoositutkimuksissa todetut sekä kauppaantulon jälkeen ilmoitetut haittavaikutukset. 

Haittavaikutukset on esitetty kussakin yleisyysluokassa seuraavasti: Hyvin yleinen (≥ 1/10), yleinen (≥ 1/100, < 1/10), melko harvinainen (≥1/1 000, < 1/100) ja harvinainen (≥ 1/10 000, < 1/1 000).

Taulukko 1. Haittavaikutukset
	Elinjärjestelmä
	Hyvin yleinen
	Yleinen
	Melko harvinainen
	Harvinainen

	Veri ja imukudos
	
	anemia
	
	

	Immuunijärjes-telmä
	
	
	
	anafylaksia

	Aineenvaihdunta ja ravitsemus
	
	hyperkolestero-lemia
	hyperkalsemia, yli 2,76 mmol/l, hyperurikemia
	hyperkalsemia, yli 3,25 mmol/l

	Psyykkiset häiriöt
	
	masennus
	
	

	Hermosto
	
	heitehuimaus, päänsärky, iskias, pyörtyminen
	
	

	Kuulo ja tasapainoelin
	
	huimaus
	
	

	Sydän
	
	sydämentykytys
	takykardia
	

	Verisuonisto
	
	hypotensio
	
	

	Hengityselimet, rintakehä ja välikarsina
	
	hengenahdistus
	emfyseema
	

	Ruoansulatuseli-mistö
	
	pahoinvointi, oksentelu, hiatushernia, gastroesofage-aalinen refluksi
	peräpukamat
	

	Iho ja ihonalainen kudos
	
	lisääntynyt hikoilu
	
	

	Luusto, lihakset ja sidekudos
	raajan kipu
	lihaskouristukset
	lihaskipu, nivelkipu, selkälihaskouris-tus/kipu*
	

	Munuaiset ja virtsatiet
	
	
	virtsainkonti-nenssi, polyuria, virtsapakko, munuaiskivet
	eriasteinen munuaisten vajaatoiminta

	Yleisoireet ja antopaikassa todettavat haitat
	
	väsymys, rintakipu, heikkous, pistoskohdassa lieviä ja ohimeneviä vaivoja mukaan lukien kipu, turvotus, eryteema, paikalliset mustelmat, kutina ja pistospaikan vähäinen verenvuoto
	punoitus injektiokohdassa, injektiokohdan reaktioita
	mahdollisia allergisia reaktioita pian injektion jälkeen; akuutti hengenahdistus, suun/kasvojen turvotus, yleistynyt urtikaria, rintakipu, turvotus (lähinnä perifeerinen)


	Tutkimukset
	
	
	painon nousu, sydämen sivuääni, alkalisen fosfataasiarvon suurentuminen
	


*Vaikeita selkälihaskouristuksia tai kiputiloja on raportoitu ilmaantuneen muutaman minuutin kuluttua injektiosta.

Valikoitujen haittavaikutusten kuvaus

Kliinisissä tutkimuksissa seuraavien tapahtumien ilmoitettu esiintyvyys teriparatidilla oli vähintään 1 % suurempi kuin plasebolla: huimaus, pahoinvointi, raajan kipu, heitehuimaus, masennus, hengenahdistus.

Teriparatidi lisää virtsahapon pitoisuutta seerumissa. Kliinisissä tutkimuksissa 2,8 %:lla teriparatidi-hoitoa saaneista potilaista oli normaalia suurempi virtsahapon pitoisuus seerumissa, kun vastaava luku plaseboa saaneilla potilailla oli 0,7 %. Hyperurikemia ei kuitenkaan johtanut kihti-, artralgia- eikä virtsatiekivitapausten lisääntymiseen.

Laajassa kliinisessä tutkimuksessa havaittiin teriparatidin kanssa ristireagoivia vasta-aineita 2,8 %:lla teriparatidia saaneista naisista. Vasta-aineita todettiin yleensä 12 kuukauden hoidon jälkeen ja ne vähenivät hoidon lopettamisen jälkeen. Merkkejä yliherkkyysreaktioista, allergisista reaktioista, seerumin kalsiumiin kohdistuvista vaikutuksista ja luun mineraalitiheysvasteeseen kohdistuvista vaikutuksista ei havaittu.

Epäillyistä haittavaikutuksista ilmoittaminen

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Merkit ja oireet

Teriparatidia on annettu turvallisesti kerta-annoksina enimmillään 100 mikrogrammaa ja toistuvina annoksina enimmillään 60 mikrog/vrk 6viikon ajan.
Odotettavissa olevia yliannoksesta johtuvia haittavaikutuksia ovat viivästynyt hyperkalsemia ja ortostaattisen hypotension vaara. Lisäksi saattaa esiintyä pahoinvointia, oksentelua, huimausta ja päänsärkyä.

Kauppaantulonjälkeisiin spontaaniraportteihin perustuva yliannostuskokemus 

Kauppaantulonjälkeisissä spontaaniraporteissa on ilmoitettu tapauksia, joissa koko teriparatidikynän sisältö (jopa 800 mikrogrammaa) on pistetty erehdyksessä yhtenä annoksena. Ohimenevinä haittavaikutuksina ilmoitettiin pahoinvointia, heikkoutta/letargiaa ja verenpaineen laskua. Joissakin tapauksissa haittavaikutuksia ei ilmennyt yliannostuksen seurauksena. Kuolemantapauksia ei ole raportoitu yliannostukseen liittyen.

Yliannostuksen hoito

Teriparatidille ei ole spesifistä antidoottia. Epäillyn yliannostuksen hoitoon tulee sisällyttää seuraavat toimet: teriparatidi-lääkityksen tilapäinen lopettaminen, seerumin kalsiumpitoisuuden seuranta sekä asianmukaisten tukitoimien, kuten nesteytyksen aloittaminen.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: kalsiumtasapainoon vaikuttavat valmisteet, lisäkilpirauhasen hormonit ja analogit, ATC-koodi: H05AA02.

Movymia on ns. biosimilaari lääkevalmiste. Yksityiskohtaisempaa tietoa on saatavilla Euroopan lääkeviraston verkkosivulta: https://www.ema.europa.eu. 

Vaikutusmekanismi

Endogeeninen 84-aminohaponlisäkilpirauhashormoni (PTH) on luustossa ja munuaisissa tapahtuvan kalsium- ja fosfaattimetabolian ensisijainen säätelijä. Teriparatidi (rhPTH(1-34)) on ihmisen endogeenisen lisäkilpirauhashormonin aktiivinen fragmentti (1-34). PTH:n fysiologisiin vaikutuksiin kuuluu se, että se stimuloi luunmuodostusta vaikuttamalla suoraan luuta muodostaviin soluihin (osteoblasteihin), jolloin kalsiumin imeytyminen suolistosta lisääntyy epäsuorasti ja kalsiumin tubulaarinen reabsorptio sekä fosfaatineritys munuaisissa lisääntyvät.

Farmakodynaamiset vaikutukset

Teriparatidi on osteoporoosin hoitoon tarkoitettu luunmuodostukseen vaikuttava lääke. Teriparatidin luustovaikutukset riippuvat systeemisen altistuksen luonteesta. Kerran vuorokaudessa otettuna teriparatidi lisää uuden luun kerroskasvua trabekulaarisilla ja kortikaalisilla luupinnoilla stimuloimalla enemmän osteoblastien kuin osteoklastien toimintaa.

Kliininen teho ja turvallisuus

Riskitekijät

Erilliset riskitekijät, kuten esimerkiksi matala luun mineraalitiheys, ikä, aikaisemmat murtumat, suvussa todetut lonkkaluun murtumat, nopea luun aineenvaihdunta ja matala kehon painoindeksi tulisi ottaa huomioon, jotta voidaan tunnistaa ne naiset ja miehet, joilla on suurentunut riski saada osteoporoottisia murtumia ja jotka voisivat hyötyä hoidosta.

Premenopausaaliset naiset, joilla on glukokortikoidihoidon aiheuttama osteoporoosi, ovat vaarassa saada luunmurtumia, jos heillä on jo murtuma tai jos heillä on murtumille altistavien riskitekijöiden kasauma (esim. jos heidän luuntiheytensä on pieni [esim. T-score ≤ -2], heitä on hoidettu pitkään suuriannoksisella glukokortikoidilla [esim. ≥ 7,5 mg/vrk ainakin 6 kuukauden ajan], heillä on aktiivinen tausta sairaus tai matalat sukuhormonipitoisuudet).

Postmenopausaalinen osteoporoosi

Ydintutkimukseen osallistui 1 637 postmenopausaalista naista (keski-ikä 69,5 vuotta). Potilaista 90 %:lla oli lähtötilanteessa yksi tai useampia nikamamurtumia ja kehon painoindeksi oli keskimäärin 0,82 g/cm2 (vastaa T-score -2,6). Kaikki potilaat saivat 1 000 mg kalsiumia ja vähintään 400 IU D‑vitamiinia vuorokaudessa. Enimmillään 24 kuukautta kestäneen teriparatidi-hoitojakson (mediaanikesto 19 kuukautta) tulokset osoittavat murtumien vähenemän olevan tilastollisesti merkitsevä (Taulukko 2). Jotta saatiin ehkäistyksi vähintään yksi uusi nikamanmurtuma, oli hoidettava 11 naista hoitoajan mediaanin ollessa 19 kuukautta.

Taulukko 2. Murtumien ilmaantuvuus postmenopausaalisilla naisilla
	
	Plasebo
(N=554) (%)
	Teriparatidi
(N=541) (%)
	Suhteellinen riski
(95 % CI)
vs. plasebo

	Uusi nikamanmurtuma (≥ 1)a
	14,3
	5,0b
	0,35
(0,22; 0,55)

	Useita nikamanmurtumia (≥ 2)a
	4,9
	1,1b
	0,23
(0,09; 0,60)

	Nikaman ulkopuolisia pienienergisiä murtumiac
	5,5
	2,6d
	0,47
(0,25; 0,87)

	Merkittäviä nikaman ulkopuolisia pienienergisiä murtumia (lonkka, värttinäluu, olkaluu, kylkiluut ja lantio)
	3,9
	1,5d
	0,38
(0,17; 0,86)



Lyhenteiden selitykset: N = potilasmäärä, joka satunnaistettiin jokaiseen hoitoryhmään. CI = luottamusväli
a Nikamamurtumien esiintyvyys; 448 potilasta plaseboryhmässä ja 444 potilasta teriparatidi-ryhmässä. Näiltä potilailta otettiin sekä lähtötasolla että seurannassa selkärangan röntgenkuva.
b p ≤ 0,001 verrattuna plaseboon
c lonkkamurtumien esiintyvyydessä ei ole osoitettu merkitsevää pienenemistä. 
d p ≤ 0,025 verrattuna plaseboon.

Luun mineraalitiheys (BMD) oli suurentunut merkitsevästi, kun hoidon keston mediaani oli 19 kuukautta, tällöin lannerangan BMD oli suurentunut 9 % ja lonkan 4 % plaseboon nähden (p < 0,001).

Hoidon jälkeinen taudin hallinta: teriparatidi-hoidon jälkeen 1 262 postmenopausaalista ydintutkimukseen osallistunutta naista jatkoivat seurantatutkimuksessa. Tutkimuksen pääasiallinen tarkoitus oli kerätä turvallisuustietoja teriparatidi-valmisteesta. Tämän havainnointijakson aikana potilaat saivat käyttää muita osteoporoosihoitoja, ja nikamamurtumista tehtiin lisäarviointeja.

Teriparatidi-hoidon lopettamista seuranneena aikana, jonka mediaani oli 18 kuukautta uusien nikamamurtumien vähenemä oli teriparatidia saaneilla naisilla 41 % (p=0,004) plaseboa saaneisiin verrattuna.

Avoimessa tutkimuksessa teriparatidi-valmisteella hoidettiin 24 kuukauden ajan 503 naista, joilla oli vaikea osteoporoosi ja pienienerginen murtuma edeltävien 3 vuoden aikana (tutkittavista 83 % oli saanut aikaisemmin hoitoa osteoporoosiin). 24 kuukauden kohdalla keskimääräinen luuntiheys oli suurentunut lähtötilanteesta lannerangassa 10,5 %, lonkassa 2,6 % ja reisiluun kaulassa 3,9 %. Keskimääräinen luuntiheyden suureneminen aikavälillä 18 kuukaudesta 24 kuukauteen oli lannerangassa 1,4 %, lonkassa 1,2 % ja reisiluun kaulassa 1,6 %.

24 kuukautta kestäneessä, satunnaistetussa, kaksoissokkoutetussa, faasin 4 kontrolloidussa tutkimuksessa oli mukana 1 360 postmenopausaalista naista, joilla oli osteoporoosi. Potilaista 680 oli satunnaistettu teriparatidi-hoidolle ja 680 potilasta oraaliselle risedronaattihoidolle 35 mg /viikko. Lähtötilanteessa naisten keski-ikä oli 72,1 vuotta ja nikamamurtumien mediaani oli 2 murtumaa. Potilaista 57,9 % oli saanut aiempaa bifosfonaattihoitoa ja 18,8 % sai tutkimuksessa samanaikaisesti glukokortikoideja. Potilaista 1013 (74,5 %) oli mukana tutkimuksen 24 -kuukauden seuranta-ajan loppuun asti. Kumulatiivisen glukokortikoidiannoksen keskiarvo (mediaani) oli 474,3 (66,2) mg teriparatidiryhmässä ja 898,0 (100,0) mg risedronaattiryhmässä. D-vitamiinin saannin keskiarvo (mediaani) oli teriparatidiryhmässä 1 433 IU/vrk (1 400 IU/vrk) ja risedronaattiryhmässä 1 191 IU/vrk (900 IU/vrk). Potilailla, joilla oli lähtötilanteen ja seurannan ajalta selkärangan röntgenkuva, uuden nikamamurtuman insidenssi oli teriparatidilla hoidetuilla potilailla 28/516 (5,4 %) ja risedronaatilla hoidetuilla potilailla 64/533 (12,0 %), relatiivinen riski (95 % lv) = 0,44 (0,29-0,68), p < 0,0001. Murtumien (nikamamurtumat ja nikaman ulkopuoliset murtumat) yhdistetty kumulatiivinen insidenssi oli 4.8 % teriparatidilla hoidetuilla potilailla ja 9,8 % risedronaatilla hoidetuilla potilailla, riskisuhde (95 % lv) = 0,48 (0,32-0,74), p=0,0009.

Miesten osteoporoosi

437 hypogonadaalista (aamulla mitattu alhainen vapaa testosteroni tai suurentuneet FSH- tai LH-arvot) tai idiopaattista osteoporoosia sairastavaa miestä otettiin mukaan kliiniseen tutkimukseen. Miesten keskimääräinen ikä oli 58,7 vuotta. Lähtötasolla selkärangan ja reisiluun BMD keskimääräisinä T‑score-lukuina olivat selkärangasta mitattuna -2,2 ja reisiluun kaulasta mitattuna ‑2,1. Lähtötasolla 35 %:lla potilaista oli nikamamurtumia ja 59 %:lla nikaman ulkopuolisia murtumia.

Kaikki potilaat saivat 1 000 mg kalsiumia ja vähintään 400 IU D-vitamiinia vuorokaudessa. Lannerangan BMD lisääntyi merkitsevästi kolmen kuukauden kuluttua. Kahdentoista kuukauden jälkeen lannerangan luun mineraalipitoisuus oli lisääntynyt 5 % ja lonkan 1 % plaseboon verrattuna. Murtumiin ei kuitenkaan voitu osoittaa merkitsevää vaikutusta.

Glukokortikoidihoidon aiheuttama osteoporoosi

Teriparatidin tehosta on käynnissä 36 kuukauden kestoinen satunnaistettu, kaksoissokkoutettu, kontrolloitu tutkimus, jossa vertailulääkkeenä on alendronaatti 10 mg/vrk. Tutkimuksesta tehtiin välianalyysi 18 kuukauden kohdalla (tutkimuksen kesto 36 kk). Tutkittavat ovat miehiä ja naisia (N=428), joilla on pitkäkestoinen glukokortikoidihoito (vastaten vähintään 5 mg prednisonia ainakin 3 kuukauden ajan). Potilaista 28 %:lla oli ainakin yksi radiologisesti todettu nikamanmurtuma tutkimuksen alussa. Kaikille potilaille tarjottiin päivittäin 1 000 mg kalsiumia ja 800 yksikköä D‑vitamiinia.
Tutkimuksessa oli mukana 277 postmenopausaalista naista, 67 premenopausaalista naista sekä 83 miestä. Tutkimuksen alussa postmenopausaalisten naisten keskimääräinen ikä oli 61 vuotta, heidän keskimääräinen lannerangan T-arvonsa oli -2,7, he käyttivät keskimäärin 7,5 mg:aa prednisonia vastaavaa kortikoidiannosta vuorokaudessa ja 34 %:lla oli ainakin yksi radiologisesti todettu nikamamurtuma. Premenopausaalisten naisten keskimääräinen ikä oli 37 vuotta, heidän keskimääräinen lannerangan T-arvonsa oli -2,5, he käyttivät keskimäärin 10 mg:aa prednisonia vastaavaa kortikoidiannosta vuorokaudessa ja 9 %:lla oli ainakin yksi radiologisesti todettu nikamamurtuma. Miesten keskimääräinen ikä oli 57 vuotta, heidän keskimääräinen lannerangan T‑arvonsa oli -2,2, he käyttivät keskimäärin 10 mg:aa prednisonia vastaavaa kortikoidiannosta vuorokaudessa ja 24 %:lla oli ainakin yksi radiologisesti todettu nikamamurtuma.

Potilaista 69 % oli mukana tutkimuksen 18 kuukauden välianalyysin kohdalla. 18 kuukauden kohdalla teriparatidi oli suurentanut merkitsevästi enemmän lannerangan luun mineraalitiheyttä (7,2 %) kuin alendronaatti (3,4 %) (p < 0,001). Teriparatidi suurensi lonkan mineraalitiheyttä enemmän (3,6 %) kuin alendronaatti (2,2 %) (p < 0,01), ja samoin reisiluun kaulan mineraalitiheyttä enemmän (3,7 %) kuin alendronaatti (2,1 %) (p < 0,05). Teriparatidilla hoidetuilla potilailla luuntiheys suureni aikavälillä 18 kuukaudesta 24 kuukauteen lannerangassa 1,7 %, lonkassa 0,9 % ja reisiluun kaulassa 0,4 %.

36 kuukauden kohdalla selkärangan röntgenkuvien analyysissä havaittiin alendronaattia saaneista 169 potilaasta 13:lla (7,7 %:lla) uusi selkänikaman murtuma, kun taas teriparatidi-ryhmän 173 potilaasta uusi selkänikaman murtuma havaittiin kolmella potilaalla (1,7 %), (p=0,01). Lisäksi 15 potilasta 214:sta alendronaattia saaneesta potilaasta (7,0 %) oli saanut nikamanulkopuolisen murtuman, vastaavasti 214 potilaan teriparatidi-ryhmässä oli 16 nikamanulkopuolista murtumaa (7,5 %) (p=0,84).

Teriparatidi-lääkettä käyttäneillä premenopausaalisilla naisilla luun mineraalitiheys suureni tutkimuksen alusta 18 kuukauden loppuarvioon merkitsevästi enemmän kuin alendronaattia käyttäneillä sekä lannerangassa (4,2 % vs. -1,9 %; p < 0,001) että koko lonkassa (3,8 % vs. 0,9 %; p=0,005). Kuitenkaan ei osoitettu merkitsevää vaikutusta murtumien määrään.

5.2	Farmakokinetiikka

Jakautuminen

Jakautumistilavuus on noin 1,7 l/kg. Teriparatidin puoliintumisaika on noin yksi tunti, kun sitä annetaan ihon alle, ja se heijastaa aikaa, joka kuluu imeytymiseen pistoskohdasta.

Biotransformaatio

Teriparatidin metaboliaa ja erittymistä koskevia tutkimuksia ei ole tehty, mutta PTH:n perifeerisen metabolian uskotaan tapahtuvan pääosin maksassa ja munuaisissa.

Eliminaatio

Teriparatidi eliminoituu maksan ja maksanulkoisen puhdistuman kautta (naisilla noin 62 l/h ja miehillä 94 l/h).

Iäkkäät potilaat

Teriparatidin farmakokinetiikassa ei todettu eroja iän suhteen (vaihteluväli 31–85 vuotta). Annoksen muuttaminen iän perusteella ei ole tarpeen.

5.3	Prekliiniset tiedot turvallisuudesta

Teriparatidi ei ollut genotoksinen missään standarditesteissä. Teriparatidi ei vaikuttanut teratogeenisesti rottiin, hiiriin eikä kaneihin. Tiineille rotille tai hiirille annettu päivittäinen teriparatidin 30–1 000 mikrogrammaa/kg annos ei aiheuttanut oleellisia vaikutuksia. Kuitenkin tiineillä kaneilla vuorokausiannoksen ollessa 3–100 mikrogrammaa/kg ilmeni sikiöiden resorptiota ja pesuekoko pieneni. Kaneilla havaittu alkiotoksisuus saattaa liittyä siihen, että kani on huomattavasti herkempi PTH:n vaikutuksille veren ionisoituun kalsiumiin kuin jyrsijät.

Rotilla, joita hoidettiin lähes niiden koko eliniän päivittäisillä injektioilla, esiintyi annoksesta riippuvaa ylivilkasta luunmuodostusta sekä osteosarkoomainsidenssin lisääntymistä, joka johtuu todennäköisesti epigeneettisestä mekanismista. Teriparatidi ei lisännyt muuntyyppisten kasvainten insidenssiä rotalla. Koska rotan ja ihmisen luuston fysiologiassa on eroja, näiden löydösten kliininen merkitys on todennäköisesti pieni. Apinoilla, joiden munasarjat oli poistettu, luukasvaimia ei havaittu hoitoa 18 kuukauden ajan saaneilla eikä 3 vuoden seuranta-aikana hoidon lopettamisen jälkeen. Osteosarkoomia ei myöskään ole havaittu kliinisissä tutkimuksissa eikä hoidon jälkeisissä seurantatutkimuksissa.

Eläintutkimukset ovat osoittaneet, että vaikeasti heikentynyt maksan verenvirtaus vähentää PTH:n altistumista sen pääasialliselle pilkkoutumisjärjestelmälle (Kupffer-solut) ja pienentää siten myös PTH(1-84):n puhdistumaa.


6.	FARMASEUTTISET TIEDOT

6.1	Apuaineet

Väkevä etikkahappo, 
mannitoli,
metakresoli,
natriumasetaattitrihydraatti,
kloorivetyhappo (pH:n säätö),
natriumhydroksidi (pH:n säätö),
injektionesteisiin käytettävä vesi.

6.2	Yhteensopimattomuudet

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa.

6.3	Kestoaika

2 vuotta.

Kemiallinen käytönaikainen säilyvyys on osoitettu 28 päivälle 2–8 °C:ssa. 
Mikrobiologisista syistä avaamisen jälkeen kynää voidaan käyttää kestoajan puitteissa enintään 28 päivää, jos sitä säilytetään 2–8 °C:ssa. 
Muut säilytysajat ja -olosuhteet käytön aikana ovat käyttäjän vastuulla.

6.4	Säilytys

Säilytä jääkaapissa (2 °C–8 °C). Asetettuasi sylinteriampullin injektiokynään pane injektiokynän ja sylinteriampullin yhdistelmä takaisin jääkaappiin heti käytön jälkeen.
Ei saa jäätyä. Säilytä sylinteriampullia kotelossa suojassa valolta.

Älä säilytä kynää siten, että neula on siinä kiinni. Älä irrota sylinteriampullia injektiokynästä ensimmäisen käyttökerran jälkeen.

Avatun lääkevalmisteen säilytys, ks. kohta 6.3.

6.5	Pakkaustyyppi ja pakkauskoko (pakkauskoot)

3 ml sylinteriampulli (silikonoitu tyypin I lasi), jossa on männän korkki ja kiekkosuljin (alumiini- ja kumitiivisteet), pakattuna foliokannella suljettuun muoviastiaan ja pakattuna koteloon.

Yksi sylinteriampulli sisältää 2,4 ml liuosta, joka vastaa 28 kpl 20 mikrogramman annosta/80 mikrolitraa.
Pakkauskoko: 
Movymia yksi sylinteriampulli tai kolme sylinteriampullia.

Movymian sylinteriampulli- ja injektiokynäpaketti:
Yksi Movymia-sylinteriampullin sisäkotelo (sisältää yhden sylinteriampullin) ja yksi Movymia Pen ‑injektiokynän sisäkotelo (sisältää yhden injektiokynän).

Kaikkia pakkauskokoja ei välttämättä ole myynnissä.

6.6	Erityiset varotoimet hävittämiselle ja muut käsittelyohjeet

Movymia-injektioneste on sylinteriampullissa. Movymia-sylinteriampulleja saa käyttää ainoastaan uudelleenkäytettävällä usean annoksen Movymia Pen -injektiokynällä. Movymia-sylinteriampulleja ei saa käyttää minkään muun injektiokynän kanssa. Tämän lääkevalmisteen mukana ei toimiteta kynää eikä injektioneuloja. Hoito tulisi kuitenkin aloittaa käyttämällä sylinteriampulli- ja injektiokynäpakettia, joka sisältää yhden Movymia-sylinteriampullikotelon ja yhden Movymia Pen -injektiokynäkotelon.

Kukin sylinteriampulli ja kynä on tarkoitettu potilaskohtaiseen käyttöön. Injektiokynän kanssa voidaan käyttää injektioneuloja, joiden ISO-standardin mukainen koko on 29–31 G (halkaisija 0,25–0,33 mm) ja pituus 5–12,7 mm ja jotka on tarkoitettu vain ihonalaista injektiota varten.

Jokaisella pistämiskerralla on käytettävä uutta steriiliä injektiokynän neulaa. 

Sylinteriampullin etikettiin merkitty viimeinen käyttöpäivämäärä on aina tarkistettava ennen sylinteriampullin asettamista Movymia Pen -injektiokynään. Tarkista virheellisen lääkityksen välttämiseksi, että uuden sylinteriampullin ensimmäinen käyttökerta on vähintään 28 päivää ennen sen viimeistä käyttöpäivämäärää.

Ensimmäisen pistoksen päivämäärä on kirjoitettava myös Movymia-koteloon (ks. pakkauksen kohta: {Ensimmäinen käyttökerta:}).

Potilaan on ennen injektiokynän ensimmäistä käyttökertaa luettava ja ymmärrettävä injektiokynän mukana toimitetut, injektiokynän käyttöä koskevat ohjeet.

Injektiokynä on pantava kunkin pistokerran jälkeen takaisin jääkaappiin. Sylinteriampullia ei saa poistaa injektiokynästä ensimmäisen käyttökerran jälkeen 28 päivää kestävän käytön aikana.

Jokainen sylinteriampulli tulee hävittää asianmukaisesti 28 päivän kuluttua ensimmäisestä käyttökerrasta, vaikka se ei olisi täysin tyhjä.

Movymia-injektionestettä ei saa siirtää injektioruiskuun.

Tyhjää sylinteriampullia ei saa täyttää uudelleen.

Movymiaa ei tule käyttää jos liuos on samea, värjäytynyt tai siinä on näkyviä hiukkasia.

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

STADA Arzneimittel AG
Stadastrasse 2-18
61118 Bad Vilbel
Saksa 


8.	MYYNTILUVAN NUMERO(T)

EU/1/16/1161/001 [1 sylinteriampulli]
EU/1/16/1161/002 [3 sylinteriampullia]
EU/1/16/1161/003 [Sylinteriampulli- ja injektiokynäpaketti]


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 11. tammikuuta 2017
Viimeisimmän uudistamisen päivämäärä: 16. syyskuuta 2021


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivulla https://www.ema.europa.eu/
























LIITE II 

A.	BIOLOGISEN VAIKUTTAVAN AINEEN VALMISTAJA JA ERÄN VAPAUTTAMISESTA VASTAAVAT VALMISTAJAT

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D. 	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ



A.	BIOLOGISEN VAIKUTTAVAN AINEEN VALMISTAJA JA ERÄN VAPAUTTAMISESTA VASTAAVAT VALMISTAJAT

Biologisen vaikuttavan aineen valmistajan nimi ja osoite

Richter-Helm BioLogics GmbH & Co. KG
Dengelsberg
24796 Bovenau
SaksaAKSA

Erän vapauttamisesta vastaavienan valmistajienan nimiet ja osoitteet 

Gedeon Richter Plc.
Gyömrői út 19-21 
1103 Budapest
UnkariNKARI

STADA Arzneimittel AG
Stadastrasse 2-18
61118 Bad Vilbel
Saksa

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.


B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

Reseptilääke.


C.	MYYNTILUVAN MUUT EHDOT JA EDELLYTYKSET

1. Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EY 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

1. Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa
1. Euroopan lääkeviraston pyynnöstä
1. kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

MYYNTIPÄÄLLYSMERKINNÄT JA PAKKAUSSELOSTE


























A. MYYNTIPÄÄLLYSMERKINNÄT



ULKOPAKKAUKSESSA ON OLTAVA SEURAAVAT MERKINNÄT

SYLINTERIAMPULLIN KOTELO


1.	LÄÄKEVALMISTEEN NIMI

Movymia 20 mikrogrammaa/80 mikrolitrassa, injektioneste, liuos 
teriparatidi


2.	VAIKUTTAVA(T) AINE(ET)

Yksi 80 mikrolitran annos sisältää 20 mikrogrammaa teriparatidia.
Yksi sylinteriampulli sisältää 28 kpl 20 mikrogramman annosta/80 mikrolitraa.


3.	LUETTELO APUAINEISTA

Väkevä etikkahappo, natriumasetaattitrihydraatti, mannitoli, metakresoli, injektionesteisiin käytettävä vesi, kloorivetyhappo (pH:n säätöön) ja natriumhydroksidi (pH:n säätöön). Lue lisätietoja pakkausselosteesta.


4.	LÄÄKEMUOTO JA SISÄLLÖN MÄÄRÄ

Injektioneste, liuos.

1 sylinteriampulli
3 sylinteriampullia

28 annosta
3x 28 annosta


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä. 
Ihon alle.

Lisää QR-koodi
movymiapatients.com


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN

Saa käyttää ainoastaan Movymia Pen -injektiokynän kanssa.
Älä irrota sylinteriampullia injektiokynästä 28 päivää kestävän käytön aikana.


8.	VIIMEINEN KÄYTTÖPÄIVÄMÄÄRÄ

EXP

Sylinteriampulli tulee hävittää 28 päivän kuluttua ensimmäisestä käyttökerrasta. 

Ensimmäinen käyttökerta: 1. ......................./2. ......................../3. ........................{harmaalla korostettu teksti viittaa 3 yksikön pakkauskokoon}


9.	ERITYISET SÄILYTYSOLOSUHTEET

Säilytä jääkaapissa. 
Ei saa jäätyä.
Säilytä sylinteriampullia kotelossa suojassa valolta.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

STADA Arzneimittel AG
Stadastrasse 2-18
61118 Bad Vilbel
Saksa 


12.	MYYNTILUVAN NUMERO(T)

EU/1/16/1161/001 [1 sylinteriampulli]
EU/1/16/1161/002 [3 sylinteriampullia]


13.	ERÄNUMERO

Lot


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Movymia sylinteriampulli


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN


ULKOPAKKAUKSESSA ON OLTAVA SEURAAVAT MERKINNÄT

SYLINTERIAMPULLI- JA INJEKTIOKYNÄPAKETIN KOTELO


1.	LÄÄKEVALMISTEEN NIMI 

Movymia 20 mikrogrammaa/80 mikrolitraa, injektioneste, liuos
teriparatidi


2.	VAIKUTTAVA(T) AINE(ET) 

Yksi 80 mikrolitran annos sisältää 20 mikrogrammaa teriparatidia.
Yksi sylinteriampulli sisältää 28 kpl 20 mikrogramman annosta/80 mikrolitraa.


3.	LUETTELO APUAINEISTA 

Väkevä etikkahappo, natriumasetaattitrihydraatti, mannitoli, metakresoli, injektionesteisiin käytettävä vesi, kloorivetyhappo (pH:n säätöön) ja natriumhydroksidi (pH:n säätöön). Lue lisätietoja pakkausselosteesta.


4.	LÄÄKEMUOTO JA SISÄLLÖN MÄÄRÄ 

Injektioneste, liuos

1 Movymia-sylinteriampulli
1 Movymia Pen -injektiokynä

28 annosta

Ei erikseen myytäväksi.


5.	ANTOTAPA JA TARVITTAESSA ANTOREITTI (ANTOREITIT) 

Sylinteriampulli- ja injektiokynäpakettia tulisi käyttää hoidon aloittamiseen. Älä irrota sylinteriampullia injektiokynästä 28 päivää kestävän käytön aikana.

Lue Movymia-sylinteriampullin pakkausseloste ja Movymia Pen -injektiokynän käyttöohjeet ennen käyttöä.
Ihon alle.

Lisää QR-koodi
movymiapatients.com


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ 

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN 


8.	VIIMEINEN KÄYTTÖPÄIVÄMÄÄRÄ 

EXP:

Sylinteriampulli tulee hävittää 28 päivän kuluttua ensimmäisestä käyttökerrasta.


9.	ERITYISET SÄILYTYSOLOSUHTEET 

Säilytä jääkaapissa.
Ei saa jäätyä.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN 


11.	MYYNTILUVAN HALTIJAN NIMI JA OSOITE 

STADA Arzneimittel AG
Stadastrasse 2-18
61118 Bad Vilbel
Saksa


12.	MYYNTILUVAN NUMERO(T) 

EU/1/16/1161/003 [Sylinteriampulli- ja injektiokynäpaketti]


13.	ERÄNUMERO 

Lot


14.	YLEINEN TOIMITTAMISLUOKITTELU 


15.	KÄYTTÖOHJEET 


16.	TIEDOT PISTEKIRJOITUKSELLA 

Movymia sylinteriampulli ja Pen -injektiokynä


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC

ULKOPAKKAUKSESSA ON OLTAVA SEURAAVAT MERKINNÄT

SYLINTERIAMPULLIN SISÄKOTELO


1.	LÄÄKEVALMISTEEN NIMI

Movymia 20 mikrogrammaa/80 mikrolitrassa, injektioneste, liuos
teriparatidi


2.	VAIKUTTAVA(T) AINE(ET)

Yksi 80 mikrolitran annos sisältää 20 mikrogrammaa teriparatidia.
Yksi sylinteriampulli sisältää 28 kpl 20 mikrogramman annosta/80 mikrolitraa.


3.	LUETTELO APUAINEISTA

Väkevä etikkahappo, natriumasetaattitrihydraatti, mannitoli, metakresoli, injektionesteisiin käytettävä vesi, kloorivetyhappo (pH:n säätöön) ja natriumhydroksidi (pH:n säätöön). Lue lisätietoja pakkausselosteesta.


4.	LÄÄKEMUOTO JA SISÄLLÖN MÄÄRÄ

Injektioneste, liuos.

1 sylinteriampulli

28 annosta


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä. 
Ihon alle.

Lisää QR-koodi
movymiapatients.com


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN

Saa käyttää ainoastaan Movymia Pen -injektiokynän kanssa.
Älä irrota sylinteriampullia injektiokynästä 28 päivää kestävän käytön aikana.


8.	VIIMEINEN KÄYTTÖPÄIVÄMÄÄRÄ

EXP

Sylinteriampulli tulee hävittää 28 päivän kuluttua ensimmäisestä käyttökerrasta.

Ensimmäinen käyttökerta: .......................


9.	ERITYISET SÄILYTYSOLOSUHTEET

Säilytä jääkaapissa.
Ei saa jäätyä.
Säilytä sylinteriampullia kotelossa suojassa valolta.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

STADA Arzneimittel AG
Stadastrasse 2-18
61118 Bad Vilbel
Saksa


12.	MYYNTILUVAN NUMERO(T)


13.	ERÄNUMERO

Lot


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Movymia sylinteriampulli


17.	YKSILÖLLINEN TUNNISTE – 2D-VIIVAKOODI


18.	YKSILÖLLINEN TUNNISTE – LUETTAVISSA OLEVAT TIEDOT



LÄPIPAINOPAKKAUKSISSA ON OLTAVA VÄHINTÄÄN SEURAAVAT MERKINNÄT

FOLIOKANSI


1.	LÄÄKEVALMISTEEN NIMI

Movymia 20 mikrogrammaa/80 mikrolitraa, injektioneste, liuos
teriparatidi


2.	MYYNTILUVAN HALTIJAN NIMI

STADA {logona}


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	MUUTA

Ihon alle	{1x}
s.c.		{3x}

Säilytä jääkaapissa.

28 annosta

Saa käyttää ainoastaan Movymia Pen -injektiokynän kanssa.


PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

ETIKETTI


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

Movymia 20 mikrog/80 mikrol, injektioneste
teriparatidi

s.c.


2.	ANTOTAPA


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ

2,4 ml


6.	MUUTA


























B. PAKKAUSSELOSTE



Pakkausseloste: Tietoa käyttäjälle

Movymia 20 mikrogrammaa/80 mikrolitrassa, injektioneste, liuos 
teriparatidi


Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja.
-	Säilytä tämä pakkausseloste. Voit tarvita sitä myöhemmin.
-	Jos sinulla on kysyttävää, käänny lääkärin tai apteekkihenkilökunnan puoleen.
-	Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
-	Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:
1.	Mitä Movymia on ja mihin sitä käytetään
2.	Mitä sinun on tiedettävä, ennen kuin käytät Movymia-valmistetta
3.	Miten Movymia-valmistetta käytetään
4.	Mahdolliset haittavaikutukset
5.	Movymia-valmisteen säilyttäminen
6.	Pakkauksen sisältö ja muuta tietoa


1.	Mitä Movymia on ja mihin sitä käytetään

Movymia sisältää vaikuttavana aineena teriparatidia, joka vahvistaa luuta ja vähentää murtumavaaraa edistämällä luun muodostusta.

Movymia on tarkoitettu aikuisten osteoporoosin hoitoon. Osteoporoosi on sairaus, joka aiheuttaa luiden ohenemista ja haurastumista. Tämä tauti on erityisen yleinen vaihdevuosi-iän ohittaneilla naisilla, mutta sitä voi ilmetä myös miehillä. Osteoporoosia esiintyy myös usein potilailla, jotka käyttävät kortikosteroideiksi kutsuttuja lääkkeitä.


2.	Mitä sinun on tiedettävä, ennen kuin käytät Movymia-valmistetta

Älä käytä Movymia-valmistetta
•	jos olet allerginen teriparatidille tai tämän lääkkeen jollekin muulle aineelle (lueteltu kohdassa 6)
•	jos veresi kalsiumpitoisuus on suuri (sinulla on ennestään hyperkalsemia).
•	jos sinulla on vakavia munuaisvaivoja.
•	jos sinulla on milloinkaan ollut luusyöpä tai muu syöpä, joka on levinnyt luustoon (etäpesäkkeitä luustossa).
•	tiettyjen luusairauksien yhteydessä. Jos sinulla on jokin luuston sairaus, kerro se lääkärillesi.
•	jos sinulla on selittämätön, suurentunut alkalisen fosfataasin arvo. Tämä voi viitata sinulla mahdollisesti olevaan Pagetin luutautiin (sairaus, jossa luun muodostuminen on häiriintynyt). Jos et ole varma, kysy lääkäriltäsi.
•	jos olet saanut sädehoitoa luustoon.
•	jos olet raskaana tai imetät.

Varoitukset ja varotoimet
Movymia voi lisätä kalsiumpitoisuutta veressä tai virtsassa.
Keskustele lääkärin kanssa ennen kuin käytät tai kun käytät Movymia-valmistetta:
•	jos sinulla on jatkuvaa pahoinvointia, oksentelua, ummetusta, vetämättömyyttä tai lihasheikkoutta. Nämä voivat olla oireita veren liian suuresta kalsiumpitoisuudesta.
•	jos sinulla on tai on ollut munuaiskiviä.
•	jos sinulla on munuaisvaivoja (kohtalainen munuaisten vajaatoiminta).

Joillekin potilaille Movymia voi aiheuttaa huimausta tai sydämen tykytystä muutaman ensimmäisen pistoksen jälkeen. Ota Movymia-pistos ensimmäisillä kerroilla sellaisessa paikassa, että voit istua tai mennä pitkäksesi, jos saat huimausta. 

Suositeltua 24 kuukauden hoitoaikaa ei pidä ylittää.

Kirjaa sylinteriampullin eränumero ja ensimmäisen pistoksen päivämäärä sylinteriampullin koteloon ennen kuin asetat sylinteriampullin Movymia Pen -injektiokynään, ja mainitse nämä tiedot ilmoittaessasi mahdollisista haittavaikutuksista.

Movymia-valmistetta ei tule antaa aikuisille, jotka voivat vielä kasvaa.

Lapset ja nuoret
Movymia-valmistetta ei tule antaa lapsille tai nuorille (alle 18-vuotiaille).

Muut lääkevalmisteet ja Movymia
Kerro lääkärille tai apteekkihenkilökunnalle, jos parhaillaan käytät olet äskettäin käyttänyt tai saatat käyttää muita lääkkeitä.
Tämä on tärkeää, koska joillain lääkkeillä (esim. digoksiini/digitalis -valmisteet, joita käytetään sydäntaudeissa) voi olla yhteisvaikutuksia teriparatidin kanssa.

Raskaus ja imetys
Älä käytä Movymia-valmistetta, jos olet raskaana tai imetät. Jos olet hedelmällisessä iässä oleva nainen, sinun on käytettävä luotettavaa raskauden ehkäisymenetelmää Movymia-lääkityksen aikana. Jos tulet raskaaksi käyttäessäsi Movymiaa, Movymia on lopetettava. Kysy lääkäriltä tai apteekista neuvoa ennen tämän lääkkeen käyttöä.

Ajaminen ja koneiden käyttö
Joillekin potilaille Movymia-pistos voi aiheuttaa huimausta. Jos sinua huimaa, älä aja autoa äläkä käytä koneita ennen kuin olosi paranee.

Movymia sisältää natriumia
Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.


3.	Miten Movymia-valmistetta käytetään

Käytä tätä lääkettä juuri siten kuin lääkäri on määrännyt. Tarkista ohjeet lääkäriltä tai apteekista, jos olet epävarma.

Suositeltu annos on 20 mikrogrammaa (vastaa 80 mikrolitraa) kerran vuorokaudessa pistoksena ihon alle (ihonalainen injektio) reiteen tai vatsan alueelle.

Jotta muistat käyttää lääkettäsi, pistä se suunnilleen samaan aikaan joka päivä. Movymia voidaan pistää ruokailun yhteydessä. Ota Movymia-pistos joka päivä niin pitkään kuin lääkärisi on sinulle määrännyt. Movymia-hoidon kesto on enintään 24 kuukautta. Voit saada elinaikanasi vain yhden 24 kuukauden Movymia-hoidon. 

Lääkärisi voi määrätä sinulle Movymia-pistoksen lisäksi kalsium- ja D-vitamiinilisiä. Lääkärisi kertoo sinulle, kuinka paljon kalsiumia ja D-vitamiinia voit ottaa päivässä.

Movymia voidaan ottaa ruokailun yhteydessä tai ilman ruokaa.

Movymia-sylinteriampullit on suunniteltu käytettäväksi ainoastaan uudelleenkäytettävällä usean annoksen Movymia Pen -injektiokynällä ja yhteensopivilla injektioneuloilla. Injektiokynä ja neulat eivät sisälly Movymia-lääkepakkaukseen. Hoito tulisi aloittaa käyttämällä sylinteriampulli- ja injektiokynäpakkausta, joka sisältää yhden Movymia-sylinteriampullin sisäkotelon ja yhden Movymia Pen -injektiokynänn sisäkotelon.
Injektiokynän kanssa voidaan käyttää injektioneuloja, joiden ISO-standardin mukainen koko on 29 – 31 G (halkaisija 0,25–0,33 mm) ja pituus 5–12,7 mm ja jotka on tarkoitettu vain ihonalaista injektiota varten.

Aseta sylinteriampulli injektiokynään ennen ensimmäistä käyttökertaa. On lääkkeen oikean käytön vuoksi erittäin tärkeää, että noudatat tarkasti injektiokynän mukana toimitettavia käyttöohjeita.

Käytä kullakin pistokerralla uutta injektioneulaa tartunnan estämiseksi, ja hävitä neula turvallisesti käytön jälkeen.
Älä koskaan säilytä injektiokynää niin, että neula on siinä kiinni.
Älä koskaan anna muiden käyttää injektiokynääsi.
Älä käytä Movymia Pen -injektiokynää muiden lääkkeiden (esim. insuliinin) pistämiseen.
Injektiokynä on suunniteltu käytettäväksi ainoastaan Movymian kanssa.
Älä täytä sylinteriampullia uudelleen.
Älä siirrä lääkettä injektioruiskuun.

Pistä Movymia pian sen jälkeen, kun olet ottanut injektiokynän ja siihen asetetun sylinteriampullin jääkaapista. Pane injektiokynä ja siihen asetettu sylinteriampulli takaisin jääkaappiin heti käytön jälkeen. Älä irrota sylinteriampullia injektiokynästä jokaisen käyttökerran jälkeen. Säilytä sitä sylinteriampullin pidikkeessä koko 28 päivää kestävän hoitojakson ajan.

Injektiokynän valmistelu käyttöön
· Lue aina Movymia Pen -injektiokynän käyttöohjeet, jotka löytyvät injektiokynän kotelosta, jotta osaat antaa Movymian oikein.
· Pese kätesi ennen kuin käsittelet sylinteriampullia tai injektiokynää.
· Tarkista sylinteriampullin etikettiin merkitty viimeinen käyttöpäivämäärä ennen sylinteriampullin asettamista injektiokynään. Varmista, että sen viimeiseen käyttöpäivään on vähintään 28 päivää. Aseta sylinteriampulli injektiokynään ennen ensimmäistä käyttökertaa injektiokynän ohjeiden mukaisesti. Kirjaa kunkin sylinteriampullin eränumero ja ensimmäisen pistoksen päivämäärä kalenteriin. Ensimmäisen pistoksen päivämäärä on kirjoitettava myös Movymia-koteloon (ks. pakkauksen kohta: {Ensimmäinen käyttökerta:}).
· Kun olet asettanut uuden sylinteriampullin, viritä injektiokynä toimitettujen ohjeiden mukaisesti ennen ensimmäistä pistosta. Älä viritä injektiokynää uudelleen ensimmäisen annoksen jälkeen.

Movymian pistäminen
· Puhdista pistokohdan iho (reisi tai vatsa) ennen Movymia-pistosta lääkärisi antamien ohjeiden mukaisesti.
· Nipistä puhdistettua ihoa kevyesti poimulle ja työnnä neula suoraan ihoon. Paina painiketta ja pidä sitä painettuna, kunnes annosilmaisin on palannut alkuasentoon.
· Anna neulan olla pistoksen jälkeen kuuden sekunnin ajan ihossa, jotta saat koko annoksen.
· Aseta neulan ulkosuojus injektiokynän neulan päälle välittömästi pistoksen jälkeen ja kierrä suojusta vastapäivään neulan irrottamiseksi. Näin jäljelle jäänyt Movymia pysyy steriilinä, eikä vuoda injektiokynästä. Sylinteriampulliin ei myöskään pääse ilmaa, eikä neula tukkeennu.
· Aseta suojus takaisin injektiokynän päälle. Jätä sylinteriampulli injektiokynään.

Jos otat enemmän Movymia-valmistetta kuin sinun pitäisi
Jos olet vahingossa ottanut enemmän Movymia-lääkettä kuin olisi pitänyt, ota yhteyttä lääkäriin tai apteekkiin. Yliannostuksen odotettuja oireita ovat pahoinvointi, oksentelu, heitehuimaus ja päänsärky.

Jos unohdat käyttää Movymia-valmistetta 
Jos unohdat ottaa pistoksen tai et pysty ottamaan lääkettä tavanomaiseen aikaan, pistä se mahdollisimman pian saman päivän aikana. Älä ota kaksinkertaista annosta korvataksesi unohtamasi kerta-annoksen. Ota vain yksi pistos päivässä.

Jos lopetat Movymia-valmisteen käytön
Jos harkitset Movymian käytön lopettamista, keskustele asiasta lääkärisi kanssa. Lääkärisi neuvoo sinua ja päättää Movymia-lääkityksesi kestosta.

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa. 

Yleisimpiä haittavaikutuksia ovat raajoissa ilmenevä kipu (hyvin yleinen, voi esiintyä yli 1 potilaalla 10:stä). Muita yleisiä haittavaikutuksia (esiintyy enintään 1 potilaalla 10:stä) ovat huonovointisuus, päänsärky ja heitehuimaus. Jos sinua alkaa huimata pistoksen ottamisen jälkeen, istu tai asetu makuulle, kunnes olosi paranee. Jos olosi ei parane, soita lääkärille ennen hoidon jatkamista. Teriparatidin käytön jälkeen on esiintynyt pyörtymistapauksia.

Joillakin voi olla oireilua pistoskohdassa, kuten ihon punoitusta, kipua, turvotusta, kutinaa, mustelma tai vähäistä verenvuotoa pistosalueella (joita esiintyy yleisesti). Niiden pitäisi hävitä muutamassa päivässä tai viikossa. Jos näin ei tapahdu, kerro asiasta lääkärillesi.

Harvinaisissa tapauksissa (voi esiintyä enintään 1 potilaalla 1 000:sta) potilailla voi ilmetä yliherkkyysoireita kuten hengitysvaikeuksia, kasvojen turvotusta, ihottumaa ja rintakipua. Nämä oireet ilmaantuvat tavallisesti pian pistoksen jälkeen. Harvinaisissa tapauksissa voi esiintyä vakavia ja mahdollisesti henkeä uhkaavia allergisia reaktioita, kuten anafylaksiaa.

Muita haittavaikutuksia:
Yleiset (voi esiintyä enintään 1 potilaalla 10:stä)
•	veren kolesterolipitoisuuden suurentuminen
•	masennus
•	hermosärkyä jaloissa
•	pyörryttäminen
•	huimaus
•	epäsäännölliset sydämenlyönnit
•	hengenahdistus
•	lisääntynyt hikoilu
•	lihaskouristukset
•	vetämättömyys
•	väsymys
•	rintakipu
•	matala verenpaine
•	närästys (kipeä tai polttava tunne rintalastan alla)
•	oksentelu
•	ruokatorven tyrä (palleatyrä) 
•	matala hemoglobiini eli punasolujen määrä (anemia)


Melko harvinaiset (voi esiintyä enintään 1 potilaalla 100:sta)
•	sykkeen kiihtyminen
•	epätavallinen sydänääni
•	hengästyminen
•	peräpukamat
•	virtsan karkaaminen
•	lisääntynyt virtsaamistarve
•	painon nousu
•	munuaiskivet
•	lihas- ja nivelkipu. Joillakin potilailla on ollut vaikeita selkälihaskouristuksia (kramppeja) tai kipua, jotka ovat vaatineet sairaalahoitoa.
•	suurentunut veren kalsiumpitoisuus
•	suurentunut veren virtsahappopitoisuus
•	alkalinen fosfataasi -nimisen entsyymin (AFOS) arvon suurentumista

Harvinaiset (voi esiintyä enintään 1 potilaalla 1 000:sta)
•	eriasteinen munuaisten vajaatoiminta
•	turvotus lähinnä käsissä, jalkaterissä ja säärissä

Haittavaikutuksista ilmoittaminen
Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Movymia-valmisteen säilyttäminen

Ei lasten ulottuville eikä näkyville.

Älä käytä tätä lääkettä pakkauksessa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.

Säilytä jääkaapissa (2 °C – 8 °C). Ei saa jäätyä.
Säilytä sylinteriampullia kotelossa suojassa valolta.

Movymia-valmistetta voidaan käyttää enintään 28 päivän ajan ensimmäisen pistokerran jälkeen, jos sylinteriampullia/injektiokynää ja siihen asetettua sylinteriampullia on säilytetty jääkaapissa (2 °C − 8 °C).

Älä pane sylinteriampullia jääkaapin pakastelokeron lähelle, jotta se ei jäädy. Älä käytä Movymia-valmistetta, jos se on jäätynyt.

Jokainen sylinteriampulli tulee hävittää asianmukaisesti 28 päivän kuluttua ensimmäisestä käyttökerrasta, vaikka se ei olisi täysin tyhjä. 

Movymia sisältää väritöntä ja kirkasta liuosta. Älä käytä Movymiaa, jos liuoksessa on kiinteitä hiukkasia tai jos se on samea tai värjäytynyt.

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Movymia sisältää
-	Vaikuttava aine on teriparatidi. Yksi 80 mikrolitran annos sisältää 20 mikrogrammaa teriparatidia. Yksi 2,4 ml sylinteriampulli sisältää 600 mikrogrammaa teriparatidia (vastaa 250 mikrogrammaa/ml).
-	Muut aineet ovat väkevä etikkahappo, mannitoli, metakresoli, natriumasetaattitrihydraatti, kloorivetyhappo (happamuuden säätöön), natriumhydroksidi (happamuuden säätöön) ja injektionesteisiin käytettävä vesi (ks. kohta 2 ”Movymia sisältää natriumia”). 

Lääkevalmisteen kuvaus ja pakkauskoot
Movymia on väritön ja kirkas injektioneste, liuos (injektio). Se toimitetaan sylinteriampullissa. Yksi sylinteriampulli sisältää 2,4 ml liuosta, josta riittää 28 annokseen.

Pakkauskoot: 1 sylinteriampulli tai 3 sylinteriampullia pakattuna foliokannella suljettuun muoviastiaan ja pakattuna koteloon. 
Movymian sylinteriampulli- ja injektiokynäpaketti: 1 Movymia-sylinteriampulli, joka on pakattu foliokannella suljettuun muoviastiaan ja sisäkoteloon, ja 1 Movymia Pen -injektiokynä, joka on pakattu sisäkoteloon.

Kaikkia pakkauskokoja ei välttämättä ole myynnissä.

Myyntiluvan haltija 
STADA Arzneimittel AG
Stadastrasse 2-18
61118 Bad Vilbel
Saksa

Valmistaja
Gedeon Richter Plc.
Gyömrői út 19-21.
1103 Budapest
Unkari

STADA Arzneimittel AG
Stadastrasse 2–18
61118 Bad Vilbel
Saksa

Lisätietoja tästä lääkevalmisteesta antaa myyntiluvan haltijan paikallinen edustaja.

	België/Belgique/Belgien
EG (Eurogenerics) NV
Tél/Tel: +32 24797878

	Lietuva
UAB „STADA Baltics“
Tel: +370 52603926


	България
STADA Bulgaria EOOD
Teл.: +359 29624626

	Luxembourg/Luxemburg
EG (Eurogenerics) NV
Tél/Tel: +32 24797878


	Česká republika
STADA PHARMA CZ s.r.o.
Tel: +420 257888111

	Magyarország
STADA Hungary Kft
Tel.: +36 18009747


	Danmark
STADA Nordic ApS
Tlf: +45 44859999

	Malta
Pharma.MT Ltd
Tel: +356 21337008


	Deutschland
STADAPHARM GmbH
Tel: +49 61016030

	Nederland
Centrafarm B.V.
Tel.: +31 765081000


	Eesti
UAB „STADA Baltics“
Tel: +372 53072153
370 52603926

	Norge
STADA Nordic ApS
Tlf: +45 44859999


	Ελλάδα
FΑRAN S.A.
Τηλ: +30 2106254175

	Österreich
STADA Arzneimittel GmbH
Tel: +43 136785850


	España
Laboratorio STADA, S.L.
Tel: +34 934738889

	Polska
STADA Pharm Poland Sp. z.o o.
Tel: +48 227377920


	France
EG LABO - Laboratoires EuroGenerics
Tél: +33 146948686

	Portugal
Stada, Lda.
Tel: +351 211209870


	Hrvatska
STADA d.o.o.
Tel: +385 13764111

	România
STADA M&D SRL
Tel: +40 213160640


	
Ireland
Clonmel Healthcare Ltd.
Tel: +353 526177777

	Slovenija
Stada d.o.o.
Tel: +386 15896710


	Ísland
STADA Arzneimittel AG
Sími: +49 61016030

	Slovenská republika
STADA PHARMA Slovakia, s.r.o.
Tel: +421 252621933


	Italia
EG SpA
Tel: +39 028310371

	Suomi/Finland
STADA Nordic ApS, Suomen sivuliike
Puh/Tel: +358 207416888


	Κύπρος
STADA Arzneimittel AG
Τηλ: +30 2106664667

	Sverige
STADA Nordic ApS
Tel: +45 44859999


	Latvija
UAB „STADA Baltics“
Tel: +371 28016404+370 52603926

	United Kingdom (Northern Ireland)
STADA Arzneimittel AG
Tel: +49 61016030




Tämä pakkausseloste on tarkistettu viimeksi {KK.VVVV}

Muut tiedonlähteet
Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu/

Tästä valmisteesta saa ysityiskohtaista tietoa myös lukemalla alla tai kotelossa olevan QR‑koodin älypuhelimella. Samat tiedot ovat saatavilla myös seuraavassa osoitteessa: movymiapatients.com
Lisää QR-koodi


Käyttöohjeet 
Movymia Pen

Toistokäyttöinen injektiokynä käytettäväksi Movymia-sylinteriampullien kanssa ihonalaisiin pistoksiin

Noudata aina alla ja takasivulla annettuja ohjeita, kun käytät Movymia Pen –injektiokynää.

Movymia Pen -injektiokynän osat

[image: ]


Kynän valmistelu – Ensimmäinen käyttökerta / sylinteriampullin vaihto

Merkitse muistiin uuden sylinteriampullin ensimmäinen käyttöpäivä. Näin tiedät, milloin sylinteriampullin 28 päiväannosta on käytetty (ks. kohta 2 ”Varoitukset ja varotoimet” ja kohta 3 ”Injektiokynän valmistelu käyttöön” Movymia-valmisteen pakkausselosteesta).
Noudata ohjeita aina, kun asetat uuden Movymia-sylinteriampullin Movymia Pen -injektiokynääsi. Älä tee tätä ennen jokaista päivittäistä pistosta, koska silloin Movymia ei riitä 28 päiväksi.
Lue erillinen Movymia-sylinteriampullin potilastietoesite.

A:	Poista injektiokynän korkki.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\2_Remove-Pencap.jpg]

B:	Poista sylinteriampullin pidike kääntämällä sitä (pikaliitin). 
[image: H:\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-pics-cmyk\02-Remove-CH-2.jpg]

C:	Poista tyhjä sylinteriampulli, jos olet vaihtamassa sylinteriampullia. Aseta uusi Movymia-sylinteriampulli ampullipidikkeeseen niin, että sylinteriampullin metallikorkki menee ensin.
[image: ]


D:	Paina kierretanko varovasti suorassa takaisin sormellasi niin pitkälle kuin se menee. Tämä ei ole tarpeen silloin, kun tanko on alkuasennossa, kuten esimerkiksi ensimmäisellä käyttökerralla. Kierretankoa ei voi työntää kynän koteloon kokonaan.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\5_Push_rod-with-finger.jpg]

E:	Kiinnitä sylinteriampullin pidike koteloon kiertämällä sitä 90 astetta, kunnes se pysähtyy.
[image: H:\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-pics-cmyk\Movymia pics\04-Insert-CH-1_v2.jpg]

F:	Kiinnitä uusi kynäneula seuraavalla tavalla: 

· Poista kalvo.
[image: ]

· Kierrä kynäneula myötäpäivään kiinni sylinteriampullin koteloon. Varmista, että kynäneula on oikein ja tukevasti kiinni sylinteriampullin pidikkeessä.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-pics-cmyk\jpg\08-Screw-on-needle2.jpg]

· Poista neulan ulompi korkki ja säästä se.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\9_remove-outer-cap.jpg]

· Poista neulan sisempi korkki ja heitä se pois.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\10_remove-inner-cap.jpg]
Kun kiinnität neulaa, muutamia pisaroita voi karata. Se on täysin normaalia.

G:	Valmistelu
Kynä tulee valmistella ja testata aina, kun siihen on asetettu uusi sylinteriampulli, ennen kuin ampullilla tehdään ensimmäinen pistos.

· Käännä annostelunuppia myötäpäivään, kunnes näet pisaramerkin näytöllä. Varmista, että kaksi merkkiviivaa on kohdistettu. Kun kierrät kynää annostellaksesi lääkkeen, siitä kuuluu selvä napsahdus ja siinä on selvä vastus.
[image: H:\secure\BIOTECHNOLOGIE\_Projects\Teriparatide\Medical_Device\IFU\Movymia IFU April 2019\jpg\IFU (10).jpg]

· Pidä kynää niin, että neula osoittaa ylöspäin.

· Paina painike täysin sisään. Paina sitä, kunnes annosilmaisin on taas alkutilassa. Muutama pisara lääkettä tulee valua pois neulan kärjestä.

Jos pisaroita ei ilmesty, toista kohta G, kunnes näet niitä. Älä toista kohtaa G enempää kuin neljä kertaa, vaan noudata ohjeita Vianmääritys-osassa takasivulla. 
[image: ]

Lääkkeen antaminen Movymia Pen -injektiokynällä

Pese kätesi huolellisesti saippualla infektioriskin pienentämiseksi.
Varmista, että sinulla on valmiina:
· Movymia Pen -injektiokynä, jossa on sylinteriampulli
· sopiva kynäneula
· pistonkestävä teräville esineille tarkoitettu roska-astia käytetyille neuloille.

Älä käytä injektiokynää, jos sylinteriampulli näyttää samealta, vääränväriseltä tai siinä on hiukkasia.
Lue erillinen Movymia-sylinteriampullin potilastietoesite.


1. Kiinnitä kynäneula

Käytä uutta neulaa jokaiseen pistokseen. Älä käytä kynäneulaa, jos pakkaus on vahingoittunut tai et ole avannut sitä itse.

Huomautus: Sinun ei tarvitse vaihtaa neulaa, kun käytät injektiokynää heti valmistelun jälkeen. Tässä tapauksessa jatka kohdasta ”2. Annoksen asettaminen ja pistäminen”.

· Poista kalvo.
[image: ]

· Kierrä kynäneula myötäpäivään kiinni sylinteriampullin koteloon. Varmista, että kynäneula on oikein ja tukevasti kiinni sylinteriampullin pidikkeessä.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-pics-cmyk\jpg\08-Screw-on-needle2.jpg]

· Poista neulan ulompi korkki ja säästä se.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\9_remove-outer-cap.jpg]

· Poista neulan sisempi korkki ja heitä se pois.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\10_remove-inner-cap.jpg]

Kun kiinnität neulaa, muutamia pisaroita voi karata. Se on täysin normaalia.


2. Annoksen asettaminen ja pistäminen

Varoitus: Varmista, että käytössäsi on oikea lääke. Tarkista sylinteriampullin nimike, ennen kuin asetat sen ampullipidikkeeseen.
· Asettaaksesi päivittäisen 80 mikrolitran annoksen käännä annostelunuppia myötäpäivään, kunnes se pysähtyy, eikä sitä voi enää kääntää. Varmista, että näytössä näkyy nuolimerkki ja se on kohdakkain merkkiviivan kanssa. Kun kierrät kynää annostellaksesi lääkkeen, siitä kuuluu selvä napsahdus ja siinä on selvä vastus. Älä yritä kääntää annostelunuppia pidemmälle väkisin.
[image: H:\secure\BIOTECHNOLOGIE\_Projects\Teriparatide\Medical_Device\IFU\Movymia IFU April 2019\jpg\IFU (11).jpg]

Huomautus: Jos sylinteriampullissa on alle 80 mikrolitraa jäljellä, annostelunuppia ei voi kääntää myötäpäivään nuolimerkille. Tässä tapauksessa poista kynäneula, vaihda sylinteriampulli ja suorita valmistelu injektiokynän valmistelukohtien mukaan.

· Valitse sopiva paikka pistokselle ja valmistele ihosi lääkärisi neuvomalla tavalla. Pidä ihopoimua hellävaroen peukalon ja etusormen välissä. Pistä neula suoraan ja varovasti ihoon havaintokuvan mukaisesti.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-pics-cmyk\noch im IFU zu ersetzen\05_Injection sites.jpg]

Varoitus: Estä kynäneulaa taipumasta tai rikkoutumasta. Älä kallista kynää sen jälkeen, kun neula on ihossa. Kynän kallistaminen saattaa taivuttaa tai rikkoa neulan. Rikkinäiset neulat voivat jäädä kiinni ihoon. Jos rikkinäinen neula jää kiinni ihoon, ota heti yhteyttä lääkäriin.

· Paina painiketta, kunnes annosilmaisin on palannut alkutilaan. Pidä neulaa ihopoimussa vielä kuusi sekuntia.
[image: ]

· Vedä kynä hitaasti pois. Tarkista, että näyttö on aloitusasennossa, jotta koko annos on varmasti pistetty.
[image: ]


3. Kynäneulan poistaminen

· Kiinnitä varovasti ulompi neulan korkki kynäneulaan.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\16_remove-needle.jpg]

· Kierrä neulan korkkia vastapäivään, jotta saat poistettua kynäneulan. Hävitä se asianmukaisesti esimerkiksi pistonkestävässä teräville esineille tarkoitetussa roska-astiassa.
[image: \\biotech.hungary.richter\DavWWWRoot\RichterHelm\pendev\Pen Development for Market\Terrosa Pen\Rendering\IFU\screw-off-needle.jpg]


4. Sulje injektiokynän korkki uudelleen

· Älä poista sylinteriampullia Movymia Pen -injektiokynästä, ennen kuin se on tyhjä.
· Sulje injektiokynän korkki jokaisen käytön jälkeen.
[image: \\stada.intern\STADABV\RED\RED\secure\BIOTECHNOLOGIE\Projekte\Teriparatid\Sharepoint RH\Pen Development\IFU\Movymia IFU April 2019\Movymia_IFU-cmyk\jpg\18_Put-on-Pencap.jpg]

· Aseta Movymia Pen -injektiokynä, jossa on sylinteriampulli, takaisin lämpötilaltaan 2–8 °C:n jääkaappiin heti käytön jälkeen.

Huomautus terveydenhuollon ammattilaisille
Paikalliset terveydenhuollon ammattilaisten tai laitosten säännöt saattavat korvata tässä esitetyt ohjeet koskien neulan käsittelyä ja hävittämistä.


Lisätietoja

Uudelleenkäytettävä tietyn kokoisia annoksia sisältävä injektiokynä on suunniteltu, jotta osteoporoosin hoitaminen Movymialla olisi mahdollisimman helppoa. Jokaisessa Movymia-sylinteriampullissa on 28 annosta, joista jokainen sisältää 80 mikrolitraa Movymiaa. 
Käytä Movymia-injektiokynääsi vain lääkärisi määräämällä tavalla sekä näiden käyttöohjeiden ja Movymia-pakkausesitteen mukaisesti.
Movymia Pen -injektiokynää voivat käyttää yli 18-vuotta täyttäneet potilaat, jotka hoitavat pistämisen itse, terveydenhoitoalan ammattilaiset ja kolmannet osapuolet, kuten täysi-ikäiset sukulaiset.
Sokea tai näkörajoitteinen potilas ei saa käyttää Movymia Pen -injektiokynää ilman apua koulutetulta ja pystyvältä henkilöltä. Käänny lääkärin puoleen, jos sinulla on kuulo- tai käsittelyongelmia.
Kynäneuloja tulee käyttää vain kerran, ja Movymia-sylinteriampullia saa käyttää vain yksi henkilö.


Movymia Pen -injektiokynän säilyttäminen ja huolto

· Käsittele injektiokynääsi varoen. Älä pudota injektiokynää ja vältä sen osumista koviin pintoihin. Suojaa se vedeltä, pölyltä ja kosteudelta. 
· Kostea pyyhe riittää Movymia Pen -injektiokynän puhdistamiseen. Älä käytä alkoholia, muita liuottimia tai puhdistusaineita. Älä koskaan upota Movymia Pen -injektiokynää veteen, sillä se voi vahingoittaa kynää.
· Älä käytä Movymia Pen -injektiokynää, jos se on vaurioitunut tai jos olet epävarma siitä, toimiiko se oikein.
· Kuljeta ja säilytä Movymia Pen -injektiokynää, jossa on sylinteriampulli, Movymian erillisessä pakkausesitteessä kerrotussa lämpötilassa.
· Säilytä Movymia Pen -injektiokynä, sylinteriampullit ja kynäneulat poissa lasten ulottuvilta.
· Älä koskaan säilytä Movymia Pen -injektiokynää neula kiinnitettynä, sillä tällöin kynänsäiliöön voi muodostua ilmakuplia.


Movymia Pen -injektiokynän ja käytettyjen lisävarusteiden hävittäminen

Movymia Pen -injektiokynän käyttöaika on kaksi vuotta. Ennen Movymia Pen -injektiokynän hävittämistä muista aina poistaa kynäneula ja sylinteriampulli. Neulat ja käytetyt sylinteriampullit tulee hävittää erikseen ja turvallisesti. Movymia Pen -injektiokynä voidaan hävittää paikallisten viranomaisten ohjeiden mukaisesti. 


Varoitukset

Noudata näissä ohjeissa annettuja käyttöohjeita. Jos käyttöohjeita ei noudateta, vaarana on väärän lääkityksen tai annostuksen saaminen, tautien tarttuminen tai tulehdus. Pyydä heti apua terveydenhuoltoalan ammattilaiselta, jos olet huolissasi jostain.


Vianetsintä
Noudata taulukossa annettuja ohjeita, jos sinulla on kysyttävää Movymia Pen -injektiokynän käytöstä:

	Kysymys
	Vastaus

	1. Pieniä ilmakuplia näkyy sylinteriampullissa.
	Pieni ilmakupla ei vaikuta annokseen eikä vahingoita sinua.

	2. Neulaa ei voi kiinnittää.
	Käytä toista neulaa.

	3. Neula on poikki/käyrä/vääntynyt.
	Käytä toista neulaa.

	4. Injektiokynästä ei kuuluu selvää napsahdusta, kun käännät sitä annostusta varten.
	Älä käytä injektiokynää.

	5. Lääkettä ei tule neulasta ulos kynän valmistelun aikana kohdassa ”G: Valmistelu”.
	Vaihda neula ja toista valmisteluprosessi, kuten on kuvattu kynän valmistelua kuvaavissa kohdissa ”F” ja ”G”.
Jos lääkettä ei silti tule ulos, älä käytä kynää.

	6. Annostelunuppia ei voi kääntää myötäpäivään nuolimerkille.
	Movymiaa on sylinteriampullissa jäljellä alle 80 mikrolitraa. Vaihda sylinteriampulli, kynäneula ja suorita valmistelu kynän valmistelun mukaisesti.

	7. Näyttö ei palaa alkuasentoon pistämisen jälkeen.
	Älä pistä uudestaan saman päivän aikana.
Käytä uutta neulaa pistosta varten seuraavana päivänä.
Aseta annos ja pistä kohdan ”2. Annoksen asettaminen ja pistäminen” mukaan.
Jos näyttö ei vieläkään palaa alkuasentoon pistoksen jälkeen, älä käytä injektiokynää.

	8. Huomaat, että injektiokynä vuotaa.
	Älä käytä injektiokynää. 

	9. Annostelunuppi kääntyi vahingossa myötäpäivään, kun injektio oli annettu.
Miten nollaan annostelunupin alkuasentoon?
	Älä paina painiketta. Nollaa injektiokynä kääntämällä annostelunuppia vastapäivään aina alkuasentoon asti.





Käyttöohjeita on viimeksi muokattu:

